শুরুতেই বলেছি এটা ভাইরাস গঠিত রোগ। তবে সাধারণ ভাইরাস রোগের মতো ছোঁয়াচে না। মশার মাধ্যমেই ছড়ায়। প্রথমে চিকুনগুনিয়া আক্রান্ত রোগীকে মশা কামড় দেয়, পরে সেই মশাটি পরিবারের সুস্থ মানুষকে কামড় দিয়ে রোগটি ছড়ায়। মশার কামড় খাবার এক সপ্তাহ/দশ দিনের মধ্যেই এ রোগ দেখা দেয়। চিকনগুনিয়া রোগীর সংস্পর্শে আসলে বা হাঁচি, কাশিতে রোগটি ছড়ায় না। মায়ের দুধের মাধ্যমে শিশুতে রোগটি ছড়ায় না। এমনকি ব্লাড ট্রান্সফিউশনে ও এ রোগটি ছড়ানোর প্রমাণ পাওয়া যায়নি।